|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL KULTŪROS PAVELDO OBJEKTO - LINKUVOS DVARO SODYBOS FRAGMENTŲ (UNIKALUS KODAS KULTŪROS VERTYBIŲ REGISTRE-182) TERITORIJOS DETALIOJO PLANO RENGIMO ORGANIZAVIMO**  |
|       Nr.       |
| Kaunas |

Vadovaudamasis Lietuvos Respublikos teritorijų planavimo įstatymo 6 straipsnio 2 dalimi, 24 straipsnio 5 dalimi, Lietuvos Respublikos nekilnojamojo kultūros paveldo apsaugos įstatymo 11 straipsnio 1 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 244 ir 248 punktais, Žemės paėmimo visuomenės poreikiams taisyklių, patvirtintų Lietuvos Respublikos Vyriausybės 2005 m. rugpjūčio 25 d. nutarimu Nr. 924 „Dėl Žemės paėmimo visuomenės poreikiams taisyklių ir Žemės paėmimo visuomenės poreikiams projektų rengimo ir įgyvendinimo taisyklių patvirtinimo“, 6.1 papunkčiu, atsižvelgdamas į Kauno miesto savivaldybės tarybos 2021 m. vasario 2 d. sprendimą Nr. T-26 „Dėl kultūros paveldo objekto – Linkuvos dvaro sodybos fragmentų (unikalus kodas kultūros vertybių registre – 182) teritorijos poreikio visuomenei“:

1. O r g a n i z u o j u apie 16,5 ha kultūros paveldo objekto – Linkuvos dvaro sodybos fragmentų (unikalus kodas kultūros vertybių registre – 182) teritorijos detaliojo plano rengimą, kurio tikslas – suformuoti kultūros paveldo objekto žemės sklypą, nustatyti teritorijos naudojimo reglamentus ir numatyti paėmimą visuomenės poreikiams.

2. Šis įsakymas per vieną mėnesį nuo informacijos apie jį gavimo dienos gali būti skundžiamas Regionų apygardos administracinio teismo Kauno rūmams (A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

|  |  |
| --- | --- |
| Administracijos direktorius | Vilius Šiliauskas |